O‘ZBEKISTON RESPUBLIKASI HUKUMATINING BA’ZI QARORLARIGA O‘ZGARTIRISh VA QO‘ShIMChALAR KIRITISh TO‘G‘RISIDA

O‘zbekiston Respublikasi Oliy Majlisining “Qimmatli qog‘ozlar bozorida investorlarning huquqlarini himoya qilish to‘g‘risida”gi O‘zbekiston Respublikasi Qonunini amalga kiritish haqida”gi qarorini bajarish, qimmatli qog‘ozlar bozorida investorlar huquqlarining himoya qilinishini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Hukumati qarorlariga ilovaga muvofiq o‘zgartirish va qo‘shimchalar kiritilsin.
 2. O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi bir oy muddatda:
 Qimmatli qog‘ozlar bozori to‘g‘risidagi O‘zbekiston Respublikasi qonun hujjatlari buzilganligiga doir ishlarni ko‘rib chiqish va sanksiyalar qo‘llash tartibi to‘g‘risidagi Nizomni tasdiqlasin;
 o‘zining idoraviy normativ hujjatlarini ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari O‘.Q. Ismoilov zimmasiga yuklansin.
 2. O‘zbekiston Respublikasi Vazirlar Mahkamasining 1994-yil 8-iyundagi 285-son qarori bilan tasdiqlangan “O‘zbekiston Respublikasi hududida qimmatli qog‘ozlar bilan bitishuvlar tuzish va ularni ro‘yxatdan o‘tkazish tartibi to‘g‘risida Nizom”da:
 5-banddagi “bitishuvlardan tashqari” so‘zlaridan keyin “ko‘rsatuvchiga beriladigan qimmatli qog‘ozlar bilan” so‘zlari qo‘shilsin;
 9-band quyidagi mazmundagi xatboshi bilan to‘ldirilsin:
 “Qimmatli qog‘ozlar bozorining professional qatnashchisi (investitsiya instituti) qiymatli qog‘ozlar bozorida investorlar huquqlarini himoya qilish to‘g‘risidagi qonun hujjatlariga muvofiq boshqa axborotni ham ochishga majburdir”;
 10-bandning uchinchi xatboshi chiqarib tashlansin;
 11-bandda:
 beshinchi xatboshidagi “kiritishlari mumkin” so‘zlari chiqarib tashlansin va “shartiga” so‘zidan keyin “qonunchilikka zid bo‘lmagan boshqa istalgan shartlarni kiritishadi” so‘zlari qo‘shilsin;
 quyidagi mazmundagi xatboshi bilan to‘ldirilsin:
 “Qimmatli qog‘ozlar bozorining professional qatnashchilarining investorlar bilan qiymatli qog‘ozlar bozorida investorlar huquqlarini himoya qilish to‘g‘risida qonun hujjatlarida nazarda tutilgan investorlar huquqlarini cheklaydigan shartnomalar tuzishi taqiqlanadi”;
 12-banddagi “qatnashchisi” so‘zi “professional qatnashchisi” so‘zlari bilan almashtirilsin;
 17-banddagi “O‘zbekiston Respublikasi Moliya vazirligi tomonidan” so‘zlari “qimmatli qog‘ozlar bozorini tartibga solish bo‘yicha vakolatli davlat organi tomonidan” so‘zlari bilan almashtirilsin;
 21-bandning birinchi xatboshi quyidagi tahrirda bayon qilinsin:
 “Egasining nomi yozilgan qimmatli qog‘ozning yangi egasi yoki uning vakili bitishuv ro‘yxatdan o‘tkazilganidan keyin emitentni bitishuv tuzilganligi, shuningdek o‘zining qimmatli qog‘ozga egalik qilish huquqlari to‘g‘risida xabardor qilishi shart”;
 24-bandning uchinchi xatboshidagi “moliya, soliq”, “O‘zbekiston Respublikasi Moliya vazirligi hamda mahalliy moliya organlari tomonidan” so‘zlari tegishli ravishda “qimmatli qog‘ozlar bozorini tartibga solish bo‘yicha vakolatli davlat organi”, “qimmatli qog‘ozlar bozorini tartibga solish bo‘yicha vakolatli davlat organi tomonidan” so‘zlari bilan almashtirilsin;
 26-bandda:
 birinchi xatboshi quyidagi tahrirda bayon qilinsin:
 “Qimmatli qog‘ozlar bo‘yicha bitishuvlar birja, shuningdek birjadan tashqari qimmatli qog‘ozlar bozorlarida ham amalga oshirilishi mumkin”;
 band quyidagi mazmundagi ikkinchi xatboshi bilan to‘ldirilsin:
 “Toshkent” respublika fond birjasining yoki boshqa qimmatli qog‘ozlar savdolari tashkilotchisining rasmiy listing ro‘yxatiga kiritilgan qimmatli qog‘ozlarni ikkilamchi bozorda sotish-xarid qilish bo‘yicha bitishuvlar faqat ko‘rsatilgan qimmatli qog‘ozlar savdolari tashkilotchilarining savdo maydonlarida amalga oshiriladi, qonun hujjatlarida belgilangan holatlar bundan mustasno”.
 31-banddagi “professional qatnashchilar”, “O‘zbekiston Respublikasi Moliya vazirligi yoki boshqa attestatsiyadan o‘tkazuvchi organ tomonidan” so‘zlari tegishli ravishda “professional qatnashchilarning mutaxassislari va shaxslari”, “qimmatli qog‘ozlar bozorini tartibga solish bo‘yicha vakolatli davlat organi tomonidan” so‘zlari bilan almashtirilsin.